મળતી માહિતી મુજબ નારણપુરા એડીસી બેન્ક સ્ટાફ સોસાયટીમાં રહેતા અશ્વિનકુમાર પટેલ નિર્ણયનગર વિસ્તારમાં સુરેશભાઇ સોનીને ત્યાં સોનાના વેપારીને દાગીના લઇ-આપવાનું કામ કરે છે. ગઇ કાલે તેઓ સ્ટોન લાગેલા દાગીના લઇને નવરંગપુરા સી.જી.રોડ પર અલગ અલગ જ્વેલર્સને ત્યાં સોનાના દાગીના આપવા અને લેવા ગયા હતા. સાંજે સવા સાતની આસપાસ તેઓ ગિરીશ કોલ્ડ્રિંકસ નજીક સમુદ્ર કોમ્પ્લેકસમાં વિનાયક સોલ્ડરમાં દાગીના આપવા જતા હતા.